smcproject/ml-wiki-sentences huggingface dataset:
കമ്മ്യൂണിസത്തിന്റെ അല്ലെങ്കിൽ കമ്മ്യൂണിസത്തിന്റെ ഏകാധിപത്യ പതിപ്പുകളുടെ ഏറ്റവും ശക്തമായ വിമർശനമായി ഈ നോവൽ അറിയപ്പെടുന്നു
അനിമൽ ഫാം: എ ഫെയറി സ്റ്റോറി എന്നതായിരുന്നു നോവലിന്റെ യഥാർത്ഥ പേര്.
എന്നാൽ യു.എസിലെ പ്രസാധകർ എ ഫെയറി സ്റ്റോറി എന്നത് ഉപേക്ഷിച്ചു.
ഓർവെലിന്റെ ജീവിതകാലത്ത് നടന്ന പരിഭാഷകളിൽ തെലുഗുവിൽ മാത്രമായിരുന്നു നോവലിന്റെ യഥാർത്ഥ പേര് ഉപയോഗിച്ചത്.
എ സറ്റയർ ആന്റ് എ കണ്ടമ്പററി സറ്റയർ എന്ന പേരിലും ഈ കൃതി പ്രസിദ്ധീകരിക്കപ്പെട്ടിട്ടുണ്ട്.
ടൈം മാസിക 1923 മുതൽ 2005 വരെയുള്ള ഏറ്റവും മികച്ച 100 ഇംഗ്ലീഷ് നോവലുകളിലൊന്നായി ഇതിനെ തിരഞ്ഞെടുത്തു.
1996-ൽ ഹ്യൂഗോ പുരസ്കാരം നേടിയ ഈ നോവലിനെ ഗ്രേറ്റ് ബുക്സ് ഓഫ് വെസ്റ്റേൺ വേൾഡിലും ഉൾപെടുത്തിയിട്ടുണ്ട്.
മദ്യപാനിയായ ജോൺസിന്റെ മാനർ ഫാമിലെ വയോധികനായ മേജർ എന്ന പന്നി തന്റെ ഒരു സ്വപ്നം പങ്കുവയ്ക്കാൻ മറ്റു മൃഗങ്ങളെ ഒരു മീറ്റിംഗിനു വിളിക്കുന്നു.
തങ്ങളെ പരമാവധി ചൂഷണം ചെയ്യുന്ന,പരാദങ്ങളായ, മനുഷ്യവർഗ്ഗത്തിനെതിരെ ഇംഗ്ലണ്ടിലെ മൃഗങ്ങൾ നയിക്കുന്ന ഒരു വിപ്ലവമായിരുന്നു മേജറുടെ സ്വപ്നം.
ഇന്നോ,നാളെയോ, ചിലപ്പോൾ നൂറ്റാണ്ടുകൾക്കപ്പുറമോ നടക്കാനിരിക്കുന്ന ആ അനിവാര്യ വിപ്ലവത്തിനു തയ്യാറെടുക്കാനാഹ്വാനം ചെയ്ത്, "Beasts of England" എന്ന വിപ്ലവഗാനം മേജർ മറ്റുള്ളവരെ പഠിപ്പിക്കുന്നു.
മൂന്നു ദിവസങ്ങൾക്കു ശേഷം മേജർ മരിക്കുന്നു.
രണ്ടു ചെറിയ പന്നികൾ,സ്നോബോളും നെപ്പോളിയനും മേജറുടെ സ്വപ്നത്തിനായി തന്ത്രങ്ങൾ മെനയുന്നു.
ഒടുവിൽ മൃഗങ്ങളെല്ലാം ചേർന്ന് ജോൺസനെ തുരത്തുകയും മാനർ ഫാമിനെ അനിമൽ ഫാം എന്നു പുനർനാമകരണം നടത്തുകയും ചെയ്യുന്നു.
Animalism-ത്തിന്റെ നെടുംതൂണുകളായ 'ഏഴുകല്പനകൾ' ഫാമിന്റെ ചുവരിൽ എഴുതപ്പെട്ടു.
അവയിൽ പ്രധാനം "എല്ലാ മൃഗങ്ങളും തുല്യരാണ്".
ഏഴു കല്പനകൾ ചുരുക്കി "നാലുകാലുകൾ നല്ലത്,രണ്ടുകാലുകൾ മോശം"(Two legs bad,four legs good) എന്ന ഒറ്റ ആപ്തവാക്യവും ഉണ്ടായി.
മൃഗങ്ങളെല്ലാം ഫാമിന്റെ വളർച്ചയ്ക്കായി കഠിനാധ്വാനം ചെയ്തു.
പോയ വർഷങ്ങളെക്കാൾ നല്ല വിളവ് അവർക്കു ലഭിച്ചു.
ബോക്സർ എന്ന ശക്തനായ കുതിരയായിരുന്നു ഏറ്റവുമധികം അധ്വാനിച്ചത്.
"ഞാൻ ഇനിയും അധ്വാനിക്കും"(I will work harder ) എന്ന് അവൻ എപ്പോഴും സ്വയം പറഞ്ഞു.
സ്നോബോൾ മറ്റു മൃഗങ്ങളെ പഠിപ്പിക്കാൻ ശ്രമിക്കുന്നു.
ഒരിക്കൽ ഫാം തിരിച്ചു പിടിക്കാൻ കൂട്ടാളികളുമായെത്തിയ ജോൺസിനെ സ്നോബോളിന്റെ നേതൃത്വത്തിൽ മൃഗങ്ങൾ തോൽപ്പിക്കുന്നു.
ഈ സംഭവം "Battle of the Cowshed" എന്നറിയപ്പെട്ടു.
ഫാമിൽ വൈദ്യുതിയുണ്ടാക്കാൻ സ്നോബോൾ ഒരു കാറ്റാടി യന്ത്രം വിഭാവനം ചെയ്യുന്നു.
നെപ്പോളിയൻ ഇതിനെ എതിർക്കുന്നു.
നെപ്പോളിയനും സ്നോബോളും തമ്മിലുള്ള അധികാരത്തർക്കത്തിനൊടുവിൽ നെപ്പോളിയന്റെ വളർത്തുപട്ടികൾ സ്നോബോളിനെ ആക്രമിക്കുന്നു.
സ്നോബോൾ ഓടി രക്ഷപെടുന്നു.
സ്നോബോളിന്റെ അസാന്നിധ്യത്തിൽ നെപ്പോളിയൻ അനിമൽ ഫാമിന്റെ അനിഷേധ്യ നേതാവാകുന്നു.
ഒരുമിച്ചിരുന്നു തീരുമാനമെടുക്കുന്നതിനു പകരം ഒരു കൂട്ടം പന്നികൾ തീരുമാനമെടുക്കുകയും മറ്റു മൃഗങ്ങൾ അനുസരിക്കുകയും ചെയ്യുക എന്ന രീതിയിലേക്ക് അനിമൽ ഫാം മാറുന്നു.
സ്നോബോളിനെ തുരത്തിയ ശേഷം നെപ്പോളിയൻ കാറ്റാടിയന്ത്രം നിർമ്മിക്കാനുള്ള തീരുമാനവുമായി മുന്നോട്ടു പോകുന്നു.
തന്റെ വക്താവായ സ്ക്വീലർ എന്ന കുട്ടിപ്പന്നിയിലൂടെ നെപ്പോളിയൻ താൻ ചെയ്യുന്നതൊക്കെ മൃഗങ്ങൾക്കു മുന്നിൽ ന്യായീകരിക്കുന്നു.
മൃഗങ്ങൾ,പ്രത്യേകിച്ചു ബോക്സർ കാറ്റാടിയന്ത്രത്തിനായി അഹോരാത്രം പണിയെടുക്കുന്നു.
ഒരു ദിവസം കൊടുങ്കാറ്റിൽ കാറ്റാടിയന്ത്രം തകരുന്നു.
അതു സ്നോബോൾ ചെയ്തതാണെന്നും അയാൾ മനുഷ്യരുടെ ചാരനായിരുന്നുവെന്നും ബാറ്റിൽ ഓഫ് കൗഷെഡിൽ അയാൾ മനുഷ്യർക്കായാണ് പ്രവർത്തിച്ചതെന്നും സ്ക്വീലർ പറയുന്നു.
സംശയത്തിലാവുന്ന മൃഗങ്ങളെ സ്ക്വീലർ അവരുടെ ഓർമ്മപ്പിശകു പറഞ്ഞു മനസ്സിലാക്കുന്നു, സ്നോബോളിനെതിരെ തെളിവുകൾ നിരത്തുന്നു.
തന്റെ "ഞാൻ ഇനിയും അധ്വാനിക്കും" എന്ന ആപ്തവാക്യത്തോടൊപ്പം "നെപ്പോളിയൻ എപ്പോഴും ശരിയാണ്" എന്നുകൂടി വിശ്വസിക്കാൻ ബോക്സർ ശ്രമിക്കുന്നു.
നെപ്പോളിയൻ തന്റെ അധികാരം ദുരുപയോഗം ചെയ്യാനാരംഭിക്കുന്നതോടെ മറ്റു മൃഗങ്ങൾ കഷ്ടത്തിലാവുന്നു.
പന്നികൾ ബുദ്ധി ഉപയോഗിച്ച് കഠിനാധ്വാനം ചെയ്യുന്നവരാണെന്നു വാദിച്ച് അവർ പല പ്രത്യേക അവകാശങ്ങളും നേടുന്നു.
ഏഴു കല്പനകളും തിരുത്തിയെഴുതപ്പെടുന്നു.
"ഒരു മൃഗം മറ്റൊരു മൃഗത്തെ കൊല്ലരുത്" എന്ന കല്പന "ഒരു മൃഗം മറ്റൊരു മൃഗത്തെ 'കാരണമില്ലാതെ' കൊല്ലരുത്" എന്നും "മൃഗങ്ങളാരും കിടക്കയിൽ കിടന്നുറങ്ങരുത്" എന്നതിനെ "മൃഗങ്ങളാരും കിടക്കയിൽ 'ബെഡ്ഷീറ്റിൽ' കിടന്നുറങ്ങരുത് എന്നും "മൃഗങ്ങൾ മദ്യപിക്കരുത്" എന്നതിനെ "മൃഗങ്ങൾ 'അമിതമായി' മദ്യപിക്കരുത്" എന്നും മാറ്റിയെഴുതുന്നു. കല്പനകൾ തിരുത്തപ്പെട്ടതല്ലെന്നും മൃഗങ്ങളുടെ ഓർമ്മപ്പിശകു കൊണ്ട് അവർ ശരിയായ രൂപം മറന്നുപോയതാണെന്നുമായിരുന്നു സ്ക്വീലറുടെ വ്യാഖ്യാനം. വിപ്ലവത്തിനു മുൻപ് സ്വപ്നം കണ്ടിരുന്ന സമത്വ സുന്ദരമായ ലോകം കൈവന്നുവെന്നും അതുകൊണ്ടു തന്നെ വിപ്ലവഗാനത്തിനു പ്രസക്തിയില്ലെന്നും പറഞ്ഞ് "Beasts of England" നിരോധിക്കുന്നു.
പകരം നെപ്പോളിയനെ പ്രകീർത്തിക്കുന്ന ഒരു ഗാനം നിലവിൽ വരുന്നു.
കാറ്റാടിയന്ത്രത്തിനായി അപ്പോഴും കഠിനാധ്വാനം ചെയ്തുകൊണ്ടിരുന്ന മൃഗങ്ങൾ പട്ടിണി കൊണ്ടും തണുപ്പുകൊണ്ടും വലഞ്ഞു.
എങ്കിലും അവർ സ്വന്തം ഫാമിലാണെന്നും, സ്വതന്ത്രരാണെന്നും ജോൺസിന്റെ കീഴിലെ അടിമത്തത്തെക്കാൾ ഒരുപാടു ഭേദമാണ് അവരുടെ വർത്തമാനകാല ജീവിതമെന്നും വീണ്ടും വീണ്ടും സ്ക്വീലർ അവരെ പറഞ്ഞു ബോധ്യപ്പെടുത്തുന്നു.
തൊട്ടടുത്ത ഫാമിന്റെ ഉടമസ്ഥൻ ഫ്രെഡറിക്കുമായി നെപ്പോളിയൻ വ്യാപാരബന്ധം ആരംഭിക്കുന്നു.
മനുഷ്യരുമായുള്ള ബന്ധത്തിന് മൃഗങ്ങൾ എതിരായിരുന്നു അവർക്കാർക്കും മനുഷ്യരുമായി നേരിട്ട് ഇടപെടേണ്ടി വരില്ലെന്നു പറഞ്ഞ് നെപ്പോളിയൻ അവെരെ സമാശ്വസിപ്പിക്കുന്നു.
പറഞ്ഞ ദിവസത്തിനു മുൻപേ പണി പൂർത്തിയായ കാറ്റാടിയന്ത്രം വെടിമരുന്ന് ഉപയോഗിച്ച് ഫ്രെഡറിക് തകർക്കുന്നു.
തുടർന്നുണ്ടായ 'Battle of Nepolean' എന്ന യുദ്ധത്തിൽ ബോക്സറടക്കമുള്ള മൃഗങ്ങൾക്ക് പരിക്കേൽക്കുന്നു.
പരിക്കു വകവയ്ക്കാതെ ബോക്സർ കഠിനാധ്വാനം തുടരുന്നു.
ഒടുവിൽ പണിസ്ഥലത്ത് തളർന്നുവീഴുന്നു.
ബോക്സർക്ക് പട്ടണത്തിൽ നല്ല ചികിത്സ നെപ്പോളിയൻ വാഗ്‌ദാനം ചെയ്യുന്നു.
എന്നാൽ ബോക്സറെ കൊണ്ടു പോകാൻ വന്ന വാഹനത്തിൽ "Alfred Simmonds, Horse Slaughterer and Glue Boiler" എന്നെഴുതിയിരിക്കുന്നത് ബോക്സറുടെ സുഹൃത്ത് ബെഞ്ചമിൻ കഴുത വിളിച്ചുപറയുന്നു.
ബോക്സർക്ക് സാധ്യമായതിൽവച്ചേറ്റവും നല്ല ചികിത്സ ബോക്സർക്കു ലഭിച്ചുവെന്നും 'സഖാക്കളെ മുന്നോട്ട്' എന്നു തന്റെ കാതിൽ മന്ത്രിച്ച് ബോക്സർ വീരചരമം പ്രാപിച്ചുവെന്നും സ്ക്വീലർ പറയുന്നു.
ആശുപത്രി അധികാരികൾ കശാപ്പുകാരിൽ നിന്നു വാങ്ങിയ വാഹനം ബാനർ മാറ്റാതെ ഉപയോഗിച്ചതാണ് തെറ്റിദ്ധാരണയ്ക്ക് കാരണമായതെന്നും വിശദീകരിക്കപ്പെടുന്നു.
വർഷങ്ങൾ കടന്നുപോകുന്നു.
പന്നികൾ രണ്ടു കാലിൽ നടക്കാനും ചാട്ടവാർ ഉപയോഗിക്കാനും വസ്ത്രം ധരിക്കാനും ആരംഭിക്കുന്നു.
ഏഴു കല്പനകൾ "എല്ലാ മൃഗങ്ങളും തുല്യരാണ്,എന്നാൽ അവരിൽ ചിലർ മറ്റുള്ളവരെക്കാൾ കൂടുതൽ തുല്യരാണ്" ("All animals are equal, but some animals are more equal than others." ) എന്ന ഒറ്റ വാചകത്തിലേക്ക് ചുരുങ്ങുന്നു.
മനുഷ്യർക്കും പന്നികൾക്കുമായി നടത്തിയ ഒരു വിരുന്നിൽ വച്ച് തൊഴിലാളികൾക്കെതിരെയുള്ള സമരത്തിൽ മനുഷ്യരോടൊപ്പം നിൽക്കാമെന്ന് നെപ്പോളിയൻ അവർക്കു വാക്കു കൊടുക്കുന്നു.
വിപ്ലവം പഴങ്കഥയാവുന്നു.
അനിമൽ ഫാമിന്റെ പേര് മാനർ ഫാം എന്നു മാറ്റുന്നു.
നെപ്പോളിയന്റെ ഈ സംഭാഷണം ഒളിച്ചു നിന്നു കേൾക്കുന്ന മൃഗങ്ങൾക്ക് പന്നികളുടെ മുഖഛായ മാറുന്നതായി അനുഭവപ്പെടുന്നു.
പന്നികളുടെ മുഖത്തിന് മനുഷ്യരുടെ മുഖവുമായി തിരിച്ചറിയാൻ വയ്യാത്ത വിധം സാദൃശ്യമുള്ളതായി അവർ മനസ്സിലാക്കുന്നു അവലംബം ↑
അനിയത്തി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Aniyathi
1955 -ൽ നീലാ പ്രോഡക്ഷന്റെ ബാനറിൽ എം കൃഷ്ണൻനായർ സംവിധാനം ചെയ്ത മലയാളചലച്ചിത്രമാണു് അനിയത്തി സിനിമയുടെ നിർമ്മാണം തിരുനയനാർക്കുറിച്ചിയും സംഗീതം ബ്രദർ ലക്ഷ്മണനും ആയിരുന്നു.
ഛായാഗ്രഹണം നിർവ്വഹിച്ചതു് എസ്.എൻ. മണി ചിത്രസംയോജനം  കെ.പി. ജോർജും ചമയം സി.വി. ശങ്കറും നിർവ്വഹിച്ചു.
തിരുനൈനാർകുറിച്ചി എഴുതിയ ഗാനങ്ങൾ ആലപിച്ചതു് പി. ലീല , കമുകറ പുരുഷോത്തമൻ , ശാന്താ പി. നായർ, രാധാദേവി, ആർ. രാജലക്ഷ്മി, അബ്ദുൽഖാദർ എന്നിവർ ചേർന്നാണു്.
അഭിനേതാക്കൾ പ്രേംനസീർ കൊട്ടാരക്കര ശ്രീധരൻനായർ ടി.കെ. ബാലചന്ദ്രൻ ജോസ് പ്രകാശ് ടി.എസ്. മുത്തയ്യ ടി.എൻ. ഗോപിനാഥൻ നായർ ബഹദൂർ എസ്.പി. പിള്ള സോമൻ മിസ് കുമാരി കുമാരി തങ്കം ആറന്മുള പൊന്നമ്മ എസ്. വിജയം കോട്ടയം ശാന്ത പാട്ടരങ്ങ്
ഗാനങ്ങൾ : തിരുനൈനാർകുറിച്ചി , ഈണം : ബ്രദർ ലക്ഷ്മണൻ , ദക്ഷിണാമൂർത്തി നമ്പർ.
പാട്ട് പാട്ടുകാർ രാഗം 1 ആടുക ലൗ ഗെയിം ശാന്ത പി നായർ ആനന്ദാനന്ദ കുമാര കമുകറ പുരുഷോത്തമൻ പി ലീല യമുനാ കല്യാണി അമ്മയും അച്ഛനും പോയേപ്പിന്നെ പി ലീല ബഹുബഹു സുഖമാം കൊച്ചിൻ അബ്ദുൾ ഖാദർ ദുഃസഹ വാക്കുകൾ സി എസ്‌ രാധാ ദേവി കൊച്ചു കുട്ടത്തി ശാന്ത പി നായർ പാടെടി പാടെടി പെണ്ണേ സി എസ്‌ രാധാ ദേവി പാഹി സകല ജനനി ശൂലമംഗലം രാജലക്ഷ്മി പി ലീല പൂമരക്കൊമ്പത്ത് പി ലീല സത്യമോ നീ കേൾപ്പതെല്ലാം കമുകറ പുരുഷോത്തമൻ
അവലംബം പുറത്തേക്കുള്ള കണ്ണികൾ അനിയത്തി ഇന്റർനെറ്റ് മൂവി ഡാറ്റാബേസിൽ http://www.malayalasangeetham.info/m.php?2459 http://movies.bollysite.com/movie/aniyathi-1955.html Archived 2009-06-18 at the Wayback Machine .
http://www.vellithira.in/2009/09/09/aniyathi/ Archived 2012-05-24 at the Wayback Machine .
അനിയത്തിപ്രാവ് ഇംഗ്ലീഷ് വിലാസം https://ml.wikipedia.org/wiki/Aniyathipravu
ഫാസിൽ രചനയും സംവിധാനവും നിർവ്വഹിച്ച് കുഞ്ചാക്കോ ബോബൻ , തിലകൻ , ഇന്നസെന്റ് , ശാലിനി എന്നിവർ പ്രധാനവേഷങ്ങളിൽ അഭിനയിച്ച് 1997-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് അനിയത്തിപ്രാവ് .
സ്വർഗ്ഗചിത്രയുടെ ബാനറിൽ അപ്പച്ചൻ ആണ് ഈ ചിത്രം നിർമ്മിച്ചിരിക്കുന്നത്.
ബാലതാരമായി പ്രശസ്തയായിരുന്ന ശാലിനി നായികയായി തിരിച്ചെത്തിയ ഈ ചിത്രത്തിലൂടെയാണ് കുഞ്ചാക്കോ ബോബൻ അഭിനയരംഗത്തേക്ക് പ്രവേശിക്കുന്നത്.
ഔസേപ്പച്ചൻ ഈണമിട്ട ഗാനങ്ങളും വളരെയധികം ജനപ്രിയമായി.
മലയാള സിനിമാ ചരിത്രത്തിൽ ഏറ്റവും വലിയ വിജങ്ങളിലൊന്നായി തീർന്ന ഈ ചിത്രം ഫാസിൽ കാതലുക്കു മരിയാതൈ എന്ന പേരിൽ തമിഴിൽ പുനർനിർമ്മിച്ചു.
ഡോലി സജാ കെ രക്നാ എന്ന പേരിൽ പ്രിയദർശൻ ഹിന്ദിയിലും ഈ ചിത്രം പുനരാവിഷ്കരിച്ചു.
രണ്ടു വ്യത്യസ്ത മതങ്ങളിൽ നിന്നുള്ള സുധിയുടെയും ( കുഞ്ചാക്കോ ബോബൻ ) മിനിയുടെയും ( ശാലിനി ) പ്രണയകഥയാണ് ഈ ചിത്രത്തിന്റെ ഇതിവൃത്തം.
അഭിനേതാക്കൾ ]] – സുധീഷ് കുമാർ (സുധി) ഹരിശ്രീ അശോകൻ – ചിപായി സുധീഷ് – രാധാമാധവൻ തിലകൻ – രഘുപാൽ ജനാർദ്ദനൻ – ഡോ. കുട്ടപ്പായി കൊച്ചിൻ ഹനീഫ – ഈയോ ഇന്നസെന്റ് – ചെല്ലപ്പൻ പറവൂർ ഭരതൻ – ഉദയവർമ്മ തമ്പുരാൻ ശങ്കരാടി – രാമചന്ദ്രൻ നായർ അബി – ശാന്തപ്പൻ ഷാജിൻ – വർക്കി ശാലിനി – മിനി ശ്രീവിദ്യ – ചന്ദ്രിക കെ.പി.എ.സി. ലളിത – മിനിയുടെ അമ്മ ചാന്ദിനി – ശ്യാമ കനകലത – ഗ്രേസി സംഗീതം
ഔസേപ്പച്ചൻ തന്നെയാണ് ചിത്രത്തിന്റെ പശ്ചാത്തലസംഗീതവും ഒരുക്കിയത്.
ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ് ആണ്.
"ഓ പ്രിയേ" കെ.ജെ. യേശുദാസ് 5:18 2.
"അനിയത്തിപ്രാവിനു" കെ.എസ്. ചിത്ര , കോറസ് 4:33 3.
"ഒരു രാജമല്ലി" എം.ജി. ശ്രീകുമാർ 4:39 4.
"എന്നും നിന്നെ പൂജിക്കാം" കെ.ജെ. യേശുദാസ് , സുജാത മോഹൻ 5:06 5.
"വെണ്ണിലാ കടപ്പുറത്ത്" കെ.ജെ. യേശുദാസ് , എം.ജി. ശ്രീകുമാർ , സുജാത മോഹൻ , സി.ഒ. ആന്റോ , കലാഭവൻ സാബു 5:15 6.
"ഓ പ്രിയേ (യുഗ്മം)" എം.ജി. ശ്രീകുമാർ , അരുന്ധതി 5:15 7.
"അനിയത്തിപ്രാവിനു (ശോകം)" കെ.എസ്. ചിത്ര 2:19 8.
"ഒരു രാജമല്ലി (ശകലം)" എം.ജി. ശ്രീകുമാർ അണിയറ പ്രവർത്തകർ ഛായാഗ്രഹണം: ആനന്ദക്കുട്ടൻ ചിത്രസം‌യോജനം: ടി.ആർ. ശേഖർ , കെ.ആർ. ഗൌരീശങ്കർ കല: മണി സുചിത്ര ചമയം: പി.എൻ. മണി വസ്ത്രാലങ്കാരം: വേലായുധൻ കീഴില്ലം നൃത്തം: കുമാർ , ശാന്തി സംഘട്ടനം: മലേഷ്യ ഭാസ്കർ പരസ്യകല: സാബു കൊളോണിയ ലാബ്: പ്രസാദ് ഫിലിം ലബോറട്ടറി നിശ്ചല ഛായാഗ്രഹണം: സൂര്യ ജോൺസ് എഫക്റ്റ്സ്: ദാമുകുമാർ നിർമ്മാണ നിയന്ത്രണം: എ. കബീർ നിർമ്മാണ നിർവ്വഹണം: രാധാകൃഷ്ണൻ വാതിൽ‌പുറചിത്രീകരണം: ജെ.ജെ.എം. മദ്രാസ് പ്രൊഡക്ഷൻ മാനേജർ: എം.എസ്. നാഗരാജൻ എക്ഷിക്യൂട്ടീവ് പ്രൊഡ്യൂസർ: ബാബു ഷാ‍ഹിർ കോ-പ്രൊഡ്യൂസർ: മുരളീകൃഷ്ണൻ സ്വീകരണം
ഈ ചിത്രം ആദ്യത്തെ അതായതു ഇനീഷ്യൽ കളക്ഷൻ വളരെ കുറവായിരുന്നു പിന്നീടു മൌത്ത് പ്ബ്ലിസിറ്റിയിലാണ് വൻവിജയമായി തീർന്ന ഈ ചിത്രം കുഞ്ചാക്കോ ബോബനെ താരപദവിയിലേക്കുയർത്തി.
255 ദിവസങ്ങളിലേറെ ഈ ചിത്രം തീയറ്ററുകളിൽ ഓടി.
വാൽകഷണം
ഗായകനും നടനുമായ കൃഷ്ണചന്ദ്രനാണ് ഈ ചിത്രത്തിലൂടെ നായകനായി അരങ്ങേറ്റം കുറിച്ച കുഞ്ചാക്കോ ബോബനു വേണ്ടി ശബ്ദം നൽകിയിരിക്കുന്നത്.
പുറത്തേക്കുള്ള കണ്ണികൾ അനിയത്തിപ്രാവ് ഇന്റർനെറ്റ് മൂവി ഡാറ്റാബേസിൽ അനിയത്തിപ്രാവ് – മലയാളസംഗീതം.
അനിമെ അനിമെ വിക്കിപീഡിയയുടെ മനുഷ്യത്വാരോപണം ഇംഗ്ലീഷ് വിലാസം https://ml.wikipedia.org/wiki/Anime
ജപ്പാനിൽ നിർമ്മിക്കുന്ന അനിമേഷനാണ് അനിമെ (アニメ) .
1917-ലാണ് ഇതിന്റെ ഉദ്ഭവം.
മാങ്ക (マンガ (ജാപ്പനീസ് കോമിക്) പോലെത്തന്നെ അനിമെക്കും ജപ്പാനു പുറമേ ലോകമെമ്പാടും ധാരാളം ആരാധകരുണ്ട്.
ജപ്പാൻ , ചൈന , തെക്കൻ കൊറിയ , തായ്‌വാൻ , സിംഗപ്പൂർ , ഇന്തോനേഷ്യ തുടങ്ങിയ ഏഷ്യൻ രാജ്യങ്ങളിൽ വൻ ജനപ്രീതിയുള്ള അനിമെ ഓസ്ട്രേലിയ , യുണൈറ്റഡ് സ്റ്റേറ്റ്സ് , കാനഡ , യുണൈറ്റഡ് കിങ്ഡം , ഫ്രാൻസ് , നോർവേ , റഷ്യ , സ്വീഡൻ തുടങ്ങിയ പാശ്ചാത്യ രാജ്യങ്ങളിലും വ്യാപകമായിരിക്കുന്നു.
കൈകൊണ്ട് വരച്ചതും കമ്പ്യൂട്ടർ ഉപയോഗിച്ച് വരച്ചതുമായ അനിമേകൾ ഇന്നുണ്ട്.
ടെലിവിഷൻ പരമ്പരകൾ ‍, ചലച്ചിത്രങ്ങൾ , വീഡിയോ ഗെയിമുകൾ ‍, പരസ്യങ്ങൾ എന്നിവയിൽ അനിമെ വ്യാപകമായി ഉപയോഗിക്കപ്പെടുന്നു.
അനിമെയുടെ പിതാാവായി കണക്കാക്കുുന്നത് ഒസാമുമു തെസുക യെയയാണ്.
അറ്റാക്ക് ഓൺ ടൈട്ടൻ, ഡെമൺ സ്ലേയർ തുടങ്ങിയവ പ്രശസ്തമായ ചില അനിമെ ആണ് .
അനിമൽ ഹൗസ് ഇംഗ്ലീഷ് വിലാസം https://ml.wikipedia.org/wiki/Animal_House
ജോൺ ലാൻഡിസ് സംവിധാനം ചെയ്ത 1978- ലെ അമേരിക്കൻ ഹാസ്യ ചിത്രമാണ് നാഷണൽ ലാംപുണിയുടെ അനിമൽ ഹൗസ് .
ഹരോൾഡ് റാമീസ് , ഡഗ്ലസ് കെന്നി , ക്രിസ് മില്ലർ എന്നിവരാണ് ഈ ചിത്രത്തിന്റെ രചന നിർവഹിച്ചത്.
ജോൺ ബെലുഷി , ടിം മാത്തിസൺ , ജോൺ വെർനൺ , വെർന ബ്ലൂം , തോമസ് ഹുൾസ് , സ്റ്റീഫൻ ഫുർസ്റ്റ് , ഡൊണാൾഡ് സഥർലാൻറ് എന്നിവരാണ് ചിത്രത്തിൽ അഭിനയിക്കുന്നത്.
ഈ ചിത്രം ഫാബർ കോളേജിന്റെ വകുപ്പദ്ധ്യക്ഷൻറെ നിയമപരമായ അധികാരത്തെ വെല്ലുവിളിക്കുന്ന ഒരു സഹോദര സംഘത്തെക്കുറിച്ചുള്ളതാണ്.
യൂണിവേഴ്സൽ പിക്ചറിനു വേണ്ടി നാഷണൽ ലംബൂണിലെ മാട്ടി സൈമൺസ് , ഇവാൻ റെയ്റ്റ്മാൻ എന്നിവർ ചേർന്നാണ് ഈ ചിത്രം നിർമ്മിച്ചത്.
മില്ലർ എഴുതിയ കഥകളും നാഷണൽ ലാംപൂണിൽ പ്രസിദ്ധീകരിച്ചതുമായ കഥകളാണ് ഇതിന് പ്രചോദനം നൽകിയത്.
വാഷിംഗ്ടൺ യൂണിവേഴ്സിറ്റിയിലെ സെയിന്റ് ലൂയിസിൽ സെറ്റ ബീറ്റ ടൗ ഫ്രേറ്റിനിറ്റിയിൽ റാമീസിന്റെ അനുഭവത്തെ അടിസ്ഥാനമാക്കിയാണ് കഥകൾ.
കൂടാതെ ന്യൂ ഹാംഷെയറിലുള്ള ഐവി ലീഗ് ഡാർട്ട്മൗത്ത് കോളേജിലെ മില്ലറുടെ ആൽഫാ ഡെൽറ്റ ഫൈ അനുഭവവും, ഒന്റാറിയോയിലെ ഹാമിൽട്ടണിലെ മക്മാസ്റ്റർ സർവകലാശാലയിൽ റെയിറ്റ്മാൻസ് ഡെൽറ്റ ഉപ്സിലന്റെ അനുഭവവും ഇതിലുൾപ്പെടുന്നു.
ചെറുപ്പക്കാരായ നായകന്മാരിൽ, 28 വയസ്സുള്ള ബെലൂഷി ഒരു സിനിമയിൽ ഇതുവരെ പ്രത്യക്ഷപ്പെട്ടില്ലെങ്കിലും, സാറ്റർഡേ നൈറ്റ് ലൈവ് എന്ന ടെലിവിഷൻ പരിപാടിയിൽ നിന്നും പ്രശസ്തി നേടിക്കൊടുത്തിരുന്നു.
1977- ലെ ശരത്കാലത്തിലാണ് മൂന്നാം സീസൺ ആരംഭിക്കുന്നത്.
ഹുൽസേ, കരൺ അല്ലെൻ , കെവിൻ ബേക്കൺ എന്നിവരുൾപ്പെടെ കോളേജ് വിദ്യാർത്ഥികളായി അഭിനയിച്ചിട്ടുള്ള പല നടന്മാരും അവരുടെ സിനിമാജീവിതം ആരംഭിച്ചുവെങ്കിലും 1973- ൽ പുറത്തിറങ്ങിയ രണ്ടാം ഡേർട്ടി ഹാരി ചിത്രം മാഗ്നൺ ഫോഴ്സിൽ മാത്തേസൻ വിജിലൻസ് പോലീസുകാരിൽ ഒരാളായിരുന്നു.
പ്രാരംഭഘട്ടത്തിൽ അനിമൽ ഹൗസിൽ വിമർശനങ്ങളിൽ നിന്ന് മിക്സഡ് റിവ്യൂകൾ ലഭിച്ചിട്ടുണ്ടെങ്കിലും ടൈം വാരികയിലും ,അമേരിക്കൻ ഫിലിം ക്രിറ്റിക്സ് ആയ റോജർ എബേർട്ടും വർഷത്തിലെ ഏറ്റവും മികച്ചതായി വാദിച്ചിട്ടുണ്ട്.
2.8 ദശലക്ഷം ഡോളർ ഉപയോഗിച്ച് ചിത്രീകരിച്ച ചരിത്രത്തിലെ ഏറ്റവും ലാഭകരമായ സിനിമകളിൽ ഒന്നാണിത്.
നാടകശാലയുടെ വാടക രൂപത്തിലും, ഹോം വീഡിയോ എന്നിവയുടെ രൂപത്തിലും ഏകദേശം 141 ദശലക്ഷം ഡോളർ അധികം ലഭിച്ചതായി കണക്കാക്കപ്പെടുന്നു.
ലണ്ടീസ് സംവിധാനം നിർവഹിച്ച 1977- ലെ കെന്റക്കി ഫ്രൈഡ് മൂവിയോടൊപ്പം ഈ ചിത്രം പുറത്തുവന്നിരുന്നു.
ഇതിനിടയ്ക്ക് ഹോളിവുഡ് സിനിമയുടെ ഏറ്റവും പുതിയ ചിത്രമായി ഇത് മാറുകയും ചെയ്തു.
2017- ലെ കണക്കനുസരിച്ച് ഇന്നേവരെ ഉള്ളതിൽ വച്ച് ഏറ്റവും മികച്ച കോമഡി ചിത്രങ്ങളിൽ ഒന്നായി പല ആരാധകരും വിമർശകരും ഇതിനെ കരുതിയിരുന്നു.
2001-ൽ അമേരിക്കൻ ഐക്യനാടുകളിലെ ലൈബ്രറി ഓഫ് കോൺഗ്രസ്സ് ആനിമൽ ഹൗസ് "സാംസ്കാരികമായും, ചരിത്രപരമായും, അല്ലെങ്കിൽ സൗന്ദര്യാത്മകമാണ്" എന്ന് പരിഗണിക്കുകയും ദേശീയ ചലച്ചിത്ര രജിസ്ട്രിയിൽ സംരക്ഷണത്തിനായി അത് തിരഞ്ഞെടുക്കുകയും ചെയ്തു.
ഈ ചിത്രം ബ്രാവോയുടെ 100 തമാശ ചലച്ചിത്രങ്ങളിൽ നമ്പർ 1 ആണ്.
കൂടാതെ 100 മികച്ച അമേരിക്കൻ ഹാസ്യങ്ങളുടെ AFI ന്റെ "100 ഇയർ ... 100 ലാഫ്സ്" പട്ടികയിൽ 36-ാമതും ആണ്.
2008-ൽ എംപയർ മാഗസിൻ അതിനെ "എക്കാലത്തേയും ഏറ്റവും മികച്ച 500 സിനിമകളിൽ" ഒന്നായി വിലയിരുത്തി.
1962-ൽ ഫാബേർ കോളേജിലെ ഫ്രഷ്മാൻ ലോറൻസ് "ലാറി ക്രോഗർ", കെന്റ് ഡോർമാൻ എന്നിവർ സഹോദരസംഘത്തിൽ ചേർന്നു.
ഓമേഗ തീറ്റ പൈ ഹൗസ് പാർട്ടിയുടെ (ΩΘΠ) ഇടം അവർ സ്വയം കണ്ടെത്തുകയും വീടിൻറെ തൊട്ടടുത്ത വാതിലിലുള്ള അപരിഷ്‌കൃതനായ ഡെൽറ്റാ ടൗ ചിയെ (ΔΤΧ) സന്ദർശിക്കുന്നു.
സഹോദരൻ ഫ്രെഡ് കോളേജിലെ ഒരു അംഗമായിരുന്നതിനാൽ കെന്റിന് ലെഗസി" മുൻഗണനയിൽ നിന്നും ഒഴിഞ്ഞുമാറാൻ കഴിഞ്ഞിരുന്നില്ല. ജോൺ "ബ്ലൂട്ടോ" ബ്ലുട്ടാർസ്കി അവരെ സ്വാഗതം ചെയ്യുന്നു. (ക്ലെയിം ചെയ്യുന്നതിന് വേണ്ടി അവർക്ക് "കുടിശ്ശിക ആവശ്യമാണ്") മോട്ടോർസൈക്ലിസ്റ്റ് ഡാനിയൽ സിംസൺ "ഡി-ഡേ" ഡേ, ചാപ്റ്റർ പ്രസിഡന്റ് റോബർട്ട്, ലേഡീസ് 'മാൻ എറിക് "ഓറ്റർ" സ്ട്രാറ്റൺ, മറ്റുള്ളവരുടെ ഏറ്റവും മികച്ച സുഹൃത്ത് ഡൊണാൾഡ് "ബൂൺ" ഷൊവെൻസ്റ്റീൻ തുടങ്ങിയ മറ്റ് ഡെൽറ്റകളെ അവർ കണ്ടുമുട്ടുന്നു. ഷൊവെൻസ്റ്റീന്റെ കാമുകി കാറ്റി ഡെൽറ്റകളോടൊപ്പം മദ്യപിക്കുന്നത് നിറുത്താൻ വേണ്ടി നിരന്തരം ശ്രമിച്ചുകൊണ്ടിരിക്കുകയാണ്. കൂടാതെ സ്വന്തം ജീവിതത്തിൽ എന്തെങ്കിലും ചെയ്യാൻ കാറ്റി പ്രേരിപ്പിക്കുന്നു. അഭിനേതാക്കൾ ഡെൽറ്റാ ട്യൂ ചി ജോൺ ബെലൂഷി ജോൺ 'ബ്ലൂട്ടോ' ബ്ലൂട്ടസ്കി ടിം മാത്തേസൺ , എറിക്ക് "ഓറ്റർ" സ്ട്രാറ്റൺ പീറ്റർ റിയേർട്ട്, ഡൊണാൾഡ് "ബൂൺ" ഷൂസെൻസ്റ്റീൻ തോമസ് ഹുൽസ് ലോറൻസ് "പിന്റോ ക്രോഗർ" സ്റ്റീഫൻ ഫസ്റ്റ് കെന്റ് "ഫ്ളൗണ്ടർ" ഡോർഫ്മാൻ ബ്രൂസ് മക്ഗിൽ , ഡാനിയൽ സിംസൺ "ഡി-ഡേ" ഡേ ജെയിംസ് വിഡ്ഡസ്, റോബർട്ട് ഹൂവർ ഡഗ്ലസ് കെന്നി ഒമേഗ തീറ്റ പൈ ജെയിംസ് ഡക്തൺ ഗ്രിഗറി "ഗ്രെഗ്" മാർമാലാർഡ് മാർക്ക് മെറ്റക്കാഷ് ഡഗ്ലസ് സി. നീഡ്മേയർ കെവിൻ ബേക്കൺ ചിപ്പ് ഡില്ലർ സഹായിക്കുന്ന പ്രതീകങ്ങൾ ജോൺ വെർണൺ , ഡീൻ വെർണൺ വേമർ മരിയോൺ വേമറായി വെർണ ബ്ലൂം ഡൊണാൾഡ് സൂതർലണ്ട് പ്രൊഫസർ ഡേവ് ജെന്നിംഗ്സ് കാരെൻ അല്ലെൻ , കാറ്റി സാറാ ഹോൾകോംബ് ക്ലോറേറ്റ് ഡെപോസ്റ്റോ ഡൈവെയ്ൻ ജെസ്സി , ഓട്ടിസ് ഡേ മേരി ലൂയിസ് വെല്ലർ], മാണ്ടി പെപ്പർറിഡ്ജ് മാർത്ത സ്മിത്ത് ബാർബറ സൂ (ബബ്സ്) ജാൻസൻ സിസറെ ഡാനോവ മേയർ കാർമിൻ ഡെപോസ്റ്റോ
അവലംബം ഉറവിടങ്ങൾ Hoover, Eric (2008) " 'Animal House' at 30: O Bluto, Where Art Thou? "
, Chronicle of Higher Education , v55 n2 pA1 Sep 2008 Daniel P. Franklin (2006) Politics and film: the political culture of film in the United States , pp. 133–4 Krista M. Tucciarone (2007) " Cinematic College: 'National Lampoon's Animal House' Teaches Theories of Student Development ", in Journal of College Student Development Rick Meyerowitz , the illustrator who drew the Animal House poster.
പുറം കണ്ണികൾ Animal House എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikiquote has a collection of quotations related to: Animal House അനിമൽ ഹൗസ് ഇന്റർനെറ്റ് മൂവി ഡാറ്റാബേസിൽ അനിമൽ ഹൗസ് ഓൾമുവീയിൽ ബോക്സ് ഓഫീസ് മോജോയിൽ നിന്ന് അനിമൽ ഹൗസ് റോട്ടൻ ടൊമാറ്റോസിൽ നിന്ന് അനിമൽ ഹൗസ് മെറ്റാക്രിട്ടിക്കിൽ നിന്ന് അനിമൽ ഹൗസ്
അനിയാക്, അലാസ്ക
അനിയാക് (സെൻട്രൽ യുപിക് ഭാക്ഷയിൽ Anyaraq) ബെഥേൽ സെൻസസ് മേഖലയിലുൾപ്പെട്ട് അമേരിക്കൻ സംസ്ഥാനമായ അലാസ്കയിലെ ഒരു ചെറു പട്ടണമാണ്.
2010 ലെ സെൻസസ് അനുസരിച്ച് ജനസംഖ്യ 501 ആണ്.
കുഷ്കോക്വിം നദിയുടെ തെക്കേകരയിലായി അനിയാക് ചതുപ്പുനിലത്തിന്റെ  മുഖഭാഗത്ത്  റഷ്യൻ മിഷൻ പട്ടണത്തിന്  59 മൈൽ (95 കി.മീ) തെക്കുപടിഞ്ഞാറായി യൂക്കോൺ-കുസ്കോക്വിം അഴിമുഖത്താണ് ഈ പട്ടണത്തിന്റെ സ്ഥാനം.
അക്ഷാംശ രേഖാംശങ്ങൾ 61°34′44″N 159°33′1″W (61.578821, -159.550255) ആണ്.
ഇവിടെ നിന്നും 92 മൈൽ (148 കി.മീ.) തെക്കുപടിഞ്ഞാറായി ബെഥേൽ പട്ടണവും 317 മൈൽ (510 കി.മീ) പടിഞ്ഞാറായി ആങ്കറേജ് പട്ടണവും സ്ഥിതി ചെയ്യുന്നു.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കെടുപ്പു പ്രകാരം പട്ടണത്തിന്റെ ആകെ വിസ്തൃതി 8.8 സ്ക്വയർ മൈലാണ്.
താപനില -55 മുതല് 87 വരെ.
വാർഷിക മഞ്ഞുവീഴ്ച്ച 60 ഇഞ്ചാണ് (1.5 മീ.).
അനിരുദ്ധ് ജഗന്നാഥ് Sir Anerood Jugnauth during 11th WHC )
മൗറീഷ്യസിന്റെ മുൻപ്രധാനമന്ത്രിയും പ്രസിഡണ്ടും ആയിരുന്നു സർ അനിരുദ്ധ് ജഗന്നാഥ് (Sir Anerood Jugnauth) GCSK, KCMG , QC, MP, PC (ജനനം: 29 മാർച്ച്1930 - മരണം: 3 ജൂൺ 2021), ഇതുകൂടാതെ മറ്റുപല ഗവണ്മെന്റ് സ്ഥാനങ്ങളും അദ്ദേഹം വഹിച്ചിട്ടുണ്ട്.
1995–2000 ഉം 2012–2014 കാലങ്ങളും ഒഴികെ 1980 -1990 കാലത്ത് തുടർച്ചയായി 1976 മുതൽ പല ഭരണഘടനാസ്ഥാനങ്ങളും വഹിച്ചുവരുന്ന ഇദ്ദേഹം മൗറീഷ്യസിലെ രാഷ്ട്രീയത്തിലെ ഒരു ഉന്നതശീർഷനാണ്.
1982 മുതൽ 1995 വരെയും തുടർന്ന് 2000 മുതൽ 2003 വരെയും ഇദ്ദേഹം മൗറീഷ്യസിന്റെ പ്രധാനമന്ത്രിയായിരുന്നു.
2003 - 2012 കാലത്തെ മൗറീഷ്യസിന്റെ പ്രസിഡണ്ടായും ഇദ്ദേഹം സേവനമനുഷ്ഠിച്ചു.
അവലംബം പുറത്തേക്കുള്ള കണ്ണികൾ അനിരുദ്ധ് ജഗന്നാഥ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
അനിമേഷൻ ഇംഗ്ലീഷ് വിലാസം https://ml.wikipedia.org/wiki/Animation വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
The bouncing ball animation (below) consists of these 6 frames.
This animation moves at 10 frames per second.
ചലനത്തിന്റെ പ്രതീതി ജനിപ്പിക്കുവാൻ വേണ്ടി ദ്വിമാനമോ ത്രിമാനമോ ആയ ചിത്രങ്ങളുടെ തുടർച്ചയും വേഗത്തിലുമുള്ള പ്രദർശനമാണ് ആനിമേഷൻ .
ഇത് വീക്ഷണസ്ഥിരത എന്ന പ്രതിഭാസത്തെ അടിസ്ഥാനമാക്കിയുള്ള ഒരു സാങ്കേതിക വിദ്യയാണ്.
ഒരു ദൃശ്യം നാം കണ്ടു കഴിഞ്ഞാലും അല്പനേരം (1/25 സെക്കന്റ്) നമ്മുടെ കണ്ണിൽ തങ്ങി നിൽക്കും.
ഇതുമൂലം നിരന്തരം ചിത്രങ്ങൾ നമ്മുടെ കണ്ണിനുമുൻപിലൂടെ മാറി മാറി വരുമ്പോൾ നമുക്ക് അത് ചലിക്കുന്നതായി തോന്നുന്നു.
നാമെല്ലാം കാർട്ടൂണുകൾ കാണാറുണ്ട് അവയ്ക്ക് ഉപയോഗിക്കുന്ന സാങ്കേതിക വിദ്യയാണിത്.
ഒരു സെക്കന്റിൽ 12-24 തവണ ചിത്രങ്ങൾ മാറുമ്പോഴാണ് സാധാരണ വേഗതയിലുള്ള ഒരു ചലച്ചിത്രം ഉണ്ടാകുന്നത്.
ചിത്രങ്ങളുടെ എണ്ണം ക്രമീകരിക്കുന്നതിലൂടെ നമുക്ക് ചലച്ചിത്രത്തിന്റെ വേഗത ക്രമീകരിക്കാനാവും.
മഹാനായ ശാസ്ത്രജ്ഞനായ തോമസ് ആൽവ എഡിസണാണ് ഈ സാങ്കേതികവിദ്യയ്ക്കു തുടക്കമിട്ടത്.
വാൾട്ട് ഡിസ്നി, വില്യം ഹന്ന, ജോസഫ് ബാർബറ തുടങ്ങിയ അതികായന്മാർ ഈ രംഗത്ത് സ്തുത്യർഹ സേവനമനുഷ്ടിച്ചവരാണ്.
അനിമേഷനുകൾ ഉണ്ടാകാൻ അഡോബി ഫ്ലാഷ് , ഓട്ടോഡെസ്ക് മായ മുതലായ സോഫ്റ്റ്വെയറുകളാണ് സാധാരണയായി ഉപയോഗിക്കുന്നത്.
കമ്പ്യൂട്ടർ അനിമേഷൻ
നിരവധി സാങ്കേധിക വിദ്യകൾ ഇണക്കിച്ചേർത്തുണ്ടാക്കുന്നതാണ് കമ്പ്യൂട്ടർ അനിമേഷൻ.
മറ്റു അനിമേഷൻ രീതികളെ അപേക്ഷിച്ച് വളരെ പെട്ടെന്നു ചെയ്തു തീർക്കാവുന്നതും ആണ് കമ്പ്യൂട്ടർ അനിമേഷൻ.
കമ്പ്യൂട്ടർ അനിമേഷൻ 2D, 3D എന്നിങ്ങനെ രണ്ട് വിധമുണ്ട്.
ആനിമേഷൻ ദിനം
ഒക്ടോബർ 28 അന്താരാഷ്ട്ര ആനിമേഷൻ ദിനമായി ഇന്റർ നാഷണൽ ആനിമേറ്റഡ് ഫിലിം അസ്സോസിയേഷൻ(ഐഎഡി, ആസിഫ) ആചരിക്കുന്നു.
ആനിമേഷൻ കലയെ പ്രഘോഷിക്കുവാനുള്ള പ്രധാനപരിപാടിയായി 2002 മുതൽ ഈ ദിനം ആചരിക്കുന്നു.
ഈക്കാട്ട്താങ്കൽ
തമിഴ്‌നാട്ടിലെ ചെന്നൈ നഗരത്തിന്റെ ഒരു അയൽപക്ക പ്രദേശമാണ് ഈക്കാട്ട്താങ്കൽ .
ജാഫർഖാൻപേട്ട്, ഗിണ്ടി, രാമപുരം എന്നീ സ്ഥലങ്ങളാൽ ചുറ്റപ്പെട്ട പ്രദേശമാണിത്.
ഒളിമ്പിയ ടെക് പാർക്ക് മുതലായ ഐ.ടി. പാർക്കുകളും ഹിൽട്ടൺ മുതലായ പഞ്ചനക്ഷത്ര ഹോട്ടലുകളും ഇവിടെ പ്രവർത്തിക്കുന്നു.
ചെന്നൈ മെട്രോ റെയിലിന് ഈക്കാട്ട്താങ്കൽ നിലയം ഉണ്ട്.
ഈ ലോകം, അതിലൊരു മനുഷ്യൻ
എം. മുകുന്ദൻ രചിച്ച നോവലാണ് ഈ ലോകം, അതിലൊരു മനുഷ്യൻ .
നോവൽ സാഹിത്യത്തിനുള്ള 1973-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിക്കുകയുണ്ടായി.
ഈ വസുധ
ത്യാഗരാജസ്വാമികൾ സഹാനരാഗത്തിൽ ചിട്ടപ്പെടുത്തിയ ഒരു കൃതിയാണ് ഈ വസുധ .
ഈ വസുധ നീവണ്ടി ദൈവമുനെന്ദു കാനരാ അനുപല്ലവി
ഭാവുകമു ഗൽഗി വർധില്ലു കോവൂരി സുന്ദരേശ ഗിരീശ ചരണം
ആസചേയര നിമിഷമു നീ പുരവാസമൊനര ജേയു വാരി മദി വേസടലെല്ലനു തൊലഗിഞ്ചിധന രാസുലനായുവുനു ഭൂസുര ഭക്തിയു തേജമുനൊസഗിഭുവനമന്ദു കീർത്തി ഗൽഗജേസേ ദാസവരദ ത്യാഗരാജഹൃദയനിവാസ ചിദ്‌വിലാസ സുന്ദരേശ കുറിപ്പുകൾ
ത്യാഗരാജസ്വാമികളുടെ കോവൂർ പഞ്ചരത്നകൃതികളിൽ ഒന്നാണിത്.
സൗഭാഗ്യം കൊണ്ട് അഭിവൃദ്ധി പ്രാപിക്കുന്ന കോവൂർ നഗരത്തിലെ സുന്ദരേശാ ഭഗവാനേ!
പർവ്വതങ്ങളുടെ നാഥാ!
ഭക്തർക്ക് വരദാനങ്ങൾ നൽകുന്ന ഈശ്വരാ അങ്ങ് ഈ ത്യാഗരാജന്റെ ഹൃദയത്തിൽ വസിക്കുന്നു!
ദൈവമേ അങ്ങ് ത്യാഗരാജന്റെ ബുദ്ധിയിലും ബോധത്തിലും തിളങ്ങുന്നു!
അങ്ങയെപ്പോലൊരു ദൈവത്തെ ഈ ഭൂമിയിൽ എവിടെയും ഞാൻ കാണുന്നില്ല.
അങ്ങയുടെ ഈ നഗരത്തിൽ അരനിമിഷമെങ്കിലും താമസിക്കുന്നവരെ അവരുടെ എല്ലാ മാനസിക ഉത്കണ്ഠകളും അകറ്റിക്കൊണ്ട് ധാരാളം സമ്പത്ത് നൽകിക്കൊണ്ട് ഒരു നീണ്ട ജീവിതം നൽകിക്കൊണ്ട് അവർക്ക് ഈ ലോകത്ത് പ്രശസ്തി നേടാൻ അങ്ങ് സഹായിക്കുന്നു അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം സഞ്ജയ് സുബ്രഹ്മണ്യൻ ആലപിച്ചത്
ഈക്കിയീക്കിത്തമ്പലം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മണ്ണ് കൂനകൂട്ടി ഈർക്കിൽ ഒളിപ്പിച്ച് വച്ചുള്ള കളിയാണ് ഈക്കിയീക്കിത്തമ്പലം .
തോറ്റയാളിന്റെ കൈയിൽ മണ്ണുവാരിച്ച് കണ്ണുപൊത്തി ദൂരസ്ഥലത്തു കൊണ്ടുപോയി നിക്ഷേപിച്ചു തീരിച്ചെത്തിക്കുന്നു.
മണ്ണു നിക്ഷേപിച്ച സ്ഥലം കണ്ടെത്താൻ ആവശ്യപ്പെടുന്നു.
ഇതാണ് കളിയുടെ സ്വഭാവം.
ഈ വെളിച്ചം നിങ്ങൾക്കുള്ളതാകുന്നു (നാടകം)
ഓംചേരി രചിച്ച മലയാള നാടകമാണ് ഈ വെളിച്ചം നിങ്ങൾക്കുള്ളതാകുന്നു.
1956 ൽ കൊല്ലത്തെ ശ്രീരാമവിലാസം പുസ്തക രൂപത്തിൽ പ്രസിദ്ധീകരിച്ചു.
1952ൽ ആലപ്പുഴയിൽ നടന്ന ചരിത്ര പ്രസിദ്ധമായ കയർത്തൊഴിലാളി സമരത്തെ തുടർന്ന് പട്ടിണിയിലായ കുടുംബങ്ങൾക്കായി പണം സ്വരൂപിക്കുന്നതിനായി ഏ.
കെ.ജി യുടെ നിർദ്ദേശാനുസരണമാണ് ഈ നാടകം രചിക്കപ്പെട്ടത്.
ക്രിസ്തുവിനെ കൈയൊഴിയുന്ന പള്ളിവിട്ട്, തൊഴിലാളികൾക്കിടയിലേക്ക് ഇറങ്ങിച്ചെല്ലുന്ന വികാരിയുടെ കഥയാണ് നാടകം പറഞ്ഞത്.
കേരളത്തിൽനിന്നുള്ള  മുതിർന്ന എംപിമാർ, അന്ന് ലോക്സഭ പ്രതിപക്ഷനേതാവായിരുന്ന എ.കെ.ജിയുടെ പ്രേരണയിൽ ഡൽഹിയിൽ ഈ നാടകം അവതരിപ്പിച്ചു. 'മലയാളി തൊഴിലാളി സംഘടന' എന്ന സംഘടനയുടെ പേരിലായിരുന്നു അവതരണം.
കെ.സി. ജോർജ് , പി.ടി. പുന്നൂസ് , ഇമ്പിച്ചിബാവ , വി. പി. നായർ എന്നിവരോടൊപ്പം റോസ്കോട്ട് കൃഷ്ണപിള്ളയും നാടകത്തിൽ അഭിനയിച്ചു.
ഈ സ്നേഹതീരത്ത് ഇംഗ്ലീഷ് വിലാസം https://ml.wikipedia.org/wiki/Ee_Snehatheerathu
പ്രൊഫ. ശിവപ്രസാദ് സംവിധാനം ചെയ്ത് 2004-ൽ പുറത്തിറങ്ങിയ ഒരു മലയാളചലച്ചിത്രമാണ് ഈ സ്നേഹതീരത്ത് അഥവാ സാമം .
കുഞ്ചാക്കോ ബോബൻ , ഉമാശങ്കരി, ജയപ്രദ , ലാൽ , നെടുമുടി വേണു എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
ഈ ചിത്രത്തിലെ അഭിനയത്തിന് കുഞ്ചാക്കോ ബോബന് കേരളസംസ്ഥാന സർക്കാരിന്റെ പ്രത്യേക ജൂറി പുരസ്കാരം ലഭിച്ചു.
അഭിനേതാക്കൾ കുഞ്ചാക്കോ ബോബൻ – ഉണ്ണി ഉമാശങ്കരി ജയപ്രദ ലാൽ നെടുമുടി വേണു സുജ കാർത്തിക ജഗതി ശ്രീകുമാർ അരുൺ സംഗീതം
എസ്. രമേശൻ നായർ , പ്രൊഫ. ലക്ഷ്മിനാരായണൻ എന്നിവർ എഴുതിയ ഗാനങ്ങൾക്ക് സംഗീതം പകർന്നിരിക്കുന്നത് പ്രശസ്ത വയലിനിസ്റ്റായ എൽ. സുബ്രഹ്മണ്യമാണ് .
"ആദിമഹാമഹസ്സിൻ" എം.ജി. ശ്രീകുമാർ , കവിത കൃഷ്ണമൂർത്തി 5:13 2.
"പകലിൻ ചിതയെരിയും" എം.ജി. ശ്രീകുമാർ 4:48 3.
"സദാമനതിൽ വാഴും" കവിത കൃഷ്ണമൂർത്തി 4:03 4.
"ശിവ ശിവ ശിവ ശംഭോ" എം.ജി. ശ്രീകുമാർ , കവിത കൃഷ്ണമൂർത്തി 4:52 5.
"ഉദയാർദ്ര കിരണങ്ങൾ" കവിത കൃഷ്ണമൂർത്തി 6:48 6.
"സദാമനതിൽ വാഴും" കവിത കൃഷ്ണമൂർത്തി 5:46 പുരസ്കാരങ്ങൾ 2004 കേരളസംസ്ഥാന ചലച്ചിത്രപുരസ്കാരം പ്രത്യേക ജൂറി പുരസ്കാരം – കുഞ്ചാക്കോ ബോബൻ പുറത്തേക്കുള്ള കണ്ണികൾ ഈ സ്നേഹതീരത്ത് ഇന്റർനെറ്റ് മൂവി ഡാറ്റാബേസിൽ ഈ സ്നേഹതീരത്ത് – മലയാളസംഗീതം.
ആനമങ്ങാട് ഇംഗ്ലീഷ് വിലാസം https://ml.wikipedia.org/wiki/Anamangad ആനമങ്ങാട് ആനമങ്ങാട് 10°56′10″N 76°15′50″E ﻿ / ﻿ 10.9361500°N 76.2639700°E ﻿ / 10.9361500; 76.2639700 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല മലപ്പുറം ഭരണസ്ഥാപനം(ങ്ങൾ) പഞ്ചായത്ത് ' CT നൗഷാദലി ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 14236 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 679357 +91.4933 സമയമേഖല UTC +5:30 പ്രധാന ആകർഷണങ്ങൾ ക്ഷേത്രങ്ങൾ , ചേലാമല
മലപ്പുറം ജില്ലയിലെ പെരിന്തൽമണ്ണ താലൂക്കിൽ ഉൾപ്പെട്ട ഒരു വില്ലേജാണ് ആനമങ്ങാട്.
2001ലെ കാനേഷുമാരി കണക്കെടുപ്പനുസരിച്ച് ആകെ ജനസംഖ്യ 14,236 ആണ്.
6,906 പുരുഷന്മാരും 7,330 സ്ത്രീകളുമാണ് ഉള്ളത് .
സ്ഥാപനങ്ങൾ ഗവൺമെൻ്റ് ഹയർ സെക്കന്ററി സ്കൂൾ, ആനമങ്ങാട്.